Elsku Vogin mín , þú ert léttasta loftmerkið og tengir þig þar af leiðandi svo vel við það að búa á Íslandi eða öðrum slíkum lítt spennandi stöðum og þér hentar ekki logmolla alla daga , þessvegna ert þú í óðaönn að skapa skemmtilegri tíðni fyrir þig . Þú munt mynda hóp eða hópa á árinu eða ganga í slíka , með það að leiðarljósi að skipta máli plús að hafa gaman og þetta mun laða til þín nýtt fólk sem eflir gleði þína og ánægjuvog . Í upphafi gætirðu verið eitthvað kvíðin yfir breytingum , en allir taka þér svo vel að það er eins og þú sért klappaður inn á sviðið og líka þegar þú yfirgefur það . Það eru búin að vera mikil kaflaskil hjá þér og þú ferð inn í 2020 með báðar hendur á stýrinu því þarft ekki að beygja þig fyrir neinum . Það er mikið frelsi í þessu ári sem táknar óvenjumikið af ferðalögum og allskyns verkefnum sem gefa þér að vera mikið á fartinni og nýjir staðir blasa við þér og þú verður svo niðursokkin í þetta allt saman fyrstu mánuði ársins að þeir munu líða eins og örskot . Maí mánuður gefur þér öryggi og þú gerir vel við svo marga , en sumarið gæti líka tengst vinnu og allskonar verkefnum sem eru spennandi því lífstalan fimm er að skreyta þetta tímabil . Þér finnst svo gaman að öllu sem þú tekur þér fyrir hendur og ég sé þú klappar sjálfri þér á bakið og þótt að allt þetta fólk sé í kringum þig , þá þarftu í raun ekki á neinum að halda nema sjálfri þér . Ágúst , september , nóvember og desember fullkomna líf þitt , því þá gerirðu heimili þitt á heimsklassavísu notalegt og nostrar bæði við sjálfa þig og heimilið og býður ástinni í partý . Þarna er Venus að skjóta ástarörvum sínum í gríð og erg , svo nýjar ástir kvikna með sprengikrafti , ást sem er til staðar verður líkt og hún hafi fengið vítamínsprautu og endurnýjast , en sú ást sem hefur fært þér sorg hvellspringur eins og gamalt dekk og verður ekki hægt að gera við , svo miklar breytingar , kjarkur og kraftaverk mæta þér elskan mín á þessu tímabili . Þetta ár verður að öllu leyti skemmtilegra en síðasta ár og gefur meiri möguleika í sambandi við vinnu og heimili og ýmsar Vogir taka undir sig stökk og flytja erlendis í nám eða bara til að dvelja , en allar komið þið aftur , sama hversu langan eða stuttan tíma þið dveljið á erlendum slóðum . Byrjaðu þetta blessaða ár á því að fá þér kassa og skrifaðu í hann á litlum allskonar blöðum fyrir hvað þú getur verið þakklát . Kallaðu svo þennan kassa ÞAKKLÆTISKASSANN , því þakklæti hjálpar þér nefnilega að komast áfram í einu og öllu